**เกณฑ์การแต่งตั้งผู้เชี่ยวชาญเฉพาะแห่งจุฬาลงกรณ์มหาวิทยาลัย**

การแต่งตั้งผู้ทรงคุณวุฒิภายนอกมหาวิทยาลัยที่มีคุณสมบัติไม่เป็นไปตามเกณฑ์มาตรฐานหลักสูตรระดับบัณฑิตศึกษา พ.ศ. 2548 ของกระทรวงศึกษาธิการ เป็นผู้เชี่ยวชาญเฉพาะแห่งจุฬาลงกรณ์มหาวิทยาลัยเพี่อปฏิบัติหน้าที่ด้านบัณฑิตศึกษาในหลักสูตรระดับมหาบัณฑิต มีเกณฑ์ดังนี้

1. **อาจารย์ที่ปรึกษาวิทยานิพนธ์ร่วมต้องมีคุณสมบัติในข้อใดข้อหนึ่ง ดังนี้**
2. ดำรงตำแหน่งเทียบได้ไม่ต่ำกว่าระดับ 9 ขึ้นไป ตามหลักเกณฑ์และวิธีการที่สำนักงาน ก.พ.  กำหนด
3. ได้รับปริญญาดุษฎีบัณฑิตกิตติมศักดิ์จากจุฬาลงกรณ์มหาวิทยาลัย
4. ได้รับการแต่งตั้งเป็นศาสตราจารย์พิเศษจากจุฬาลงกรณ์มหาวิทยาลัย
5. เคยปฏิบัติหน้าที่เป็นอาจารย์ที่ปรึกษาวิทยานิพนธ์หลักของนิสิตที่สำเร็จการศึกษาจากจุฬาฯ มาแล้วไม่น้อยกว่า 5 คน
6. เคยปฏิบัติหน้าที่เป็นอาจารย์ที่ปรึกษาวิทยานิพนธ์ร่วมของนิสิตที่สำเร็จการศึกษาจากจุฬาฯ หรือที่อื่นๆ มาแล้วไม่น้อยกว่า 10 คน
7. เคยทำหน้าที่เป็นผู้วิจัยหลัก โดยมีผลงานวิจัยตีพิมพ์ในวารสารทางวิชาการระดับชาติหรือระดับนานาชาติ ไม่น้อยกว่า 5 เรื่อง และมีผลงานวิจัยอื่นๆ รวมกันแล้วไม่น้อยกว่า 10 เรื่อง
8. **อาจารย์ผู้สอบวิทยานิพนธ์ ต้องมีคุณสมบัติในข้อใดข้อหนึ่ง ดังนี้**
9. ได้รางวัลหรือมีผลงานเป็นที่ยอมรับในระดับชาติหรือระดับนานาชาติ (กรณีเป็นศิลปินแห่งชาติ ให้นำเสนอคณะกรรมการนโยบายวิชาการพิจารณาเป็นกรณีๆ ไป)
10. ได้รับปริญญาดุษฎีบัณฑิตกิตติมศักดิ์จากจุฬาลงกรณ์มหาวิทยาลัย
11. ได้รับการแต่งตั้งเป็นศาสตราจารย์พิเศษจากจุฬาลงกรณ์มหาวิทยาลัย
12. ได้รับวุฒิบัตรวิชาชีพจากสมาคมวิชาชีพที่เกี่ยวข้องในระดับที่คณะกรรมการประจำคณะกำหนด
13. สำเร็จการศึกษาระดับปริญญาโทในสาขาวิชาตรงหรือสาขาวิชาที่เกี่ยวข้องและมีผลงานวิจัยที่ตีพิมพ์ในวารสารทางวิชาการระดับชาติหรือระดับนานาชาติ ไม่น้อยกว่า 2 เรื่อง หรือมีผลงานหรือประสบการณ์ทางวิชาชีพที่แสดงถึงความเชี่ยวชาญโดยตรงกับหัวข้อวิทยานิพนธ์ของนิสิต

ทั้งนี้การแต่งตั้งผู้ทรงคุณวุฒิภายนอกเพื่อปฏิบัติหน้าที่เป็นอาจารย์ที่ปรึกษาวิทยานิพนธ์ร่วมหรืออาจารย์ผู้สอบวิทยานิพนธ์ ให้เป็นการเสนอขอสำหรับการปฏิบัติหน้าที่ต่อนิสิตเป็นรายๆ ไป

สำหรับการพิจารณาแต่งตั้งผู้เชี่ยวชาญเฉพาะแห่งจุฬาฯ ให้คณะกรรมการบริหารบัณฑิตวิทยาลัยเป็นผู้พิจารณาอนุมัติ

(มติคณะกรรมการนโยบายวิชาการครั้งที่ 2/2550-14 พฤษภาคม 2550, 3/2550-21 ธันวาคม 2550, 4/2552- 13 สิงหาคม 2552, 1/2556-7 มกราคม 2556 และคณะกรรมการบัณฑิตวิทยาลัย ครั้งที่ 4/2556-18 เมษายน 2556)